SYNEX ส่องกำไร Q458 ยังอยู่ในระดับสูงโบรกฯแนะนำซื้อราคาเป้าหมาย 6.25 บาท
SYNEX คาดกำไรไตรมาส 4 ยังอยู่ในระดับสูง...แม้ว่าจะชะลอตัวลงเล็กน้อย เราคาดว่าผลการดำเนินงาน 4Q ยังมีโอกาสเติบโต ประเมินกำไรไว้ที่ 85.29 ล้านบาท ลดลงบ้างตามปัจจัยฤดูกาลที่ธุรกิจคอมพิวเตอร์จะมีผลประกอบการดีสุดในไตรมาส 3 อย่างไรก็ตาม การที่บริษัทเริ่มเข้าสู่ธุรกิจโทรศัพท์มือถือ จะช่วยส่งผลให้ผลประกอบการไตรมาส 4 ยังคงเติบโตได้เมื่อเทียบกับปีก่อนๆที่บริษัทอิงธุรกิจคอมพิวเตอร์ ยังคงแนะนำ ซื้อ ราคาเป้าหมาย 6.25 บาท เรายังคงราคาเป้าหมายที่ 6.25 บาท ด้วย PER 14 เท่า จากกำไรปี 2558 ที่ราคาปิดนี้ยังมีส่วนเพิ่มได้อีก 19%
9 พ.ย. 2558

บล.ดีบีเอสฯ ระบุในบทวิเคราะห์ (9 พ.ย.) ว่า บริษัท ซินเน็ค (ประเทศไทย) จำกัด (มหาชน) หรือ SYNEX – กำไรสุทธิไตรมาส 3 เป็นไตรมาสที่ดีทึ่สุดของปี บริษัทรายงานกำไรสุทธิไตรมาส 3 ที่ 93.56 ล้านบาท เพิ่มขึ้น 8.7% เทียบไตรมาสก่อนหน้า และเพิ่มขึ้นถึง 52% เทียบช่วงเดียวกันของปีก่อน โดยรวมกำไรออกมาใกล้เคียงกับที่เราคาดไว้ที่ 96 ล้านบาท กำไรที่เติบโตขึ้นเป็นผลมาจากทั้งรายได้และอัตรากำไรขั้นต้นที่ดีขึ้น รายได้ที่เติบโต 16%เทียบช่วงเดียวกันของปีก่อน และเพิ่มขึ้น 15.4% เทียบไตรมาสก่อนหน้า การเพิ่มขึ้น เทียบไตรมาสก่อนหน้า เป็นผลจากทางด้านฤดูกาล
ในขณะที่อัตรากำไรขั้นต้นยังคงสามารถทรงตัวอยู่ที่ระดับ 5% ได้ โดยไตรมาสนี้อัตรากำไรขั้นต้นอยู่ที่ 5.1% ใกล้เคียงกับไตรมาส 2 ที่ 5.21% โดยบริษัทยังคงได้ประโยชน์จากการขายสินค้าที่มีอัตรากำไรขั้นต้นสูง รวมถึงการเข้าสู่ธุรกิจ Commercial มากขึ้น ส่วนกำไรจากอัตราแลกเปลี่ยนไตรมาสนี้อยู่ที่ 26 ล้านบาท  ซึ่งรวม 3 ไตรมาส คิดเป็นกำไร 259.71 ล้านบาท หรือคิดเป็น 75% ของประมาณการกำไรทั้งปีที่ 345 ล้านบาท โดยเรายังคงประเมินว่ากำไรปีนี้ยังคงเติบโต 89.67% จากปีก่อนที่มีกำไรเพียง 181.90 ล้านบาท
คาดกำไรไตรมาส 4 ยังอยู่ในระดับสูง…แม้ว่าจะชะลอตัวลงเล็กน้อย  เราคาดว่าผลการดำเนินงาน 4Q ยังมีโอกาสเติบโต ประเมินกำไรไว้ที่ 85.29 ล้านบาท ลดลงบ้างตามปัจจัยฤดูกาลที่ธุรกิจคอมพิวเตอร์จะมีผลประกอบการดีสุดในไตรมาส 3 อย่างไรก็ตาม การที่บริษัทเริ่มเข้าสู่ธุรกิจโทรศัพท์มือถือ จะช่วยส่งผลให้ผลประกอบการไตรมาส 4 ยังคงเติบโตได้เมื่อเทียบกับปีก่อนๆที่บริษัทอิงธุรกิจคอมพิวเตอร์
ยังคงแนะนำ ซื้อ ราคาเป้าหมาย 6.25 บาท  เรายังคงราคาเป้าหมายที่ 6.25 บาท ด้วย PER 14 เท่า จากกำไรปี 2558 ที่ราคาปิดนี้ยังมีส่วนเพิ่มได้อีก 19%